Anexa nr. 3

la ordinul Ministerului Agriculturii,

Dezvoltării Regionale și Mediului

nr. 15 din 22 ianuarie 2019

**INSTRUCȚIUNE**

**privind modul de calculare și achitare a plăților**

**pentru emisiile și deversările de poluanți și depozitarea deșeurilor**

**CAPITOLUL I**

**Dispoziții generale**

1. Plățile pentru poluarea mediului se consideră plățile menite să compenseze impactul negativ şi restabilirea componentelor de mediu influențate de poluare cu asigurarea condițiilor favorabile pentru dezvoltarea societății şi menținerii funcționalității ecosistemelor.

2. Instrucțiunea privind modul de calculare și achitare a plăților pentru emisiile și deversările de poluanți și depozitarea deșeurilor (în continuare - *Instrucțiunea*) stabilește modul de calculare și achitare a plăților pentru emisiile și deversările de poluanți și depozitarea deșeurilor prevăzute la art. 6, 9 și 10 ale Legii nr. 1540 din 25 februarie 1998 privind plata pentru poluarea mediului.

3. Plățile pentru poluarea mediului reglementate de prezenta Instrucțiune sunt:

1. plata pentru emisiile de poluanți în atmosferă de la sursele staționare;
2. plata pentru deversări de poluanți:
3. cu ape uzate în resursele de apă și sistemele de canalizare,
4. cu ape uzate în rezervoare-receptoare, cîmpuri de filtrație, colectoarele

canalelor de scurgere pentru must de dejecții animaliere,

1. cu evacuările de apă uzată din obiectivele acvatice piscicole și cu

scurgerile din averse de pe teritoriul întreprinderilor (ape meteorice),

1. plata pentru depozitarea deșeurilor în amplasamente autorizate (depozite de deșeuri).

4.Subiecții impunerii plăților pentru poluarea mediului menționate la pct. 3 sunt persoanele fizice și juridice care desfășoară activitate de întreprinzător, a căror activitate economică provoacă emisii de poluanți în atmosferă, deversări de poluanți cu apele uzate, precum și operatorii depozitelor de deșeuri.

5. Plățile pentru poluarea mediului menționate la pct. 3 se calculează de sine stătător și se achită la bugetul de stat de către subiecții impunerii anual, pînă la data de 25 a lunii februarie a anului următor de gestiune, cu prezentarea Dării de seamă către Serviciul Fiscal de Stat privind plata pentru poluare pentru emisiile și deversările de poluanți și depozitarea deșeurilor.

6. Dacă în anul expirat subiecții impunerii nu au avut operațiuni pasibile plății pentru poluare, pentru perioada fiscală respectivă nu se prezintă Darea de seamă privind plata pentru poluare pentru emisiile și deversările de poluanți și depozitarea deșeurilor.

**CAPITOLUL II**

**Modul de calculare și achitare a plăților pentru poluarea mediului**

**Secțiunea 1.**

**Calculul plății pentru emisiile de poluanți în atmosferă de la sursele staționare**

7. Plata pentru emisiile de poluanți în atmosferă de la sursele staționare se percepe de la subiecții care dețin *Autorizația de emisie a poluanților în atmosferă de la surse fixe* și admit:

1. emisii de poluanți în limitele normativelor stabilite;
2. emisii de poluanţi cu depăşirea normativelor stabilite.

8. Subiecții care desfășoară una sau mai multe activități menționate în Anexa nr. 1 la Regulamentul privind Registrul național al emisiilor și al transferului de poluanți, aprobat prin Hotărîrea Guvernului nr. 373 din 24 aprilie 2018, de asemenea cad sub incidența plății pentru poluarea mediului.

9. Emisiile de poluanți în atmosferă de la sursele staționare care nu depășesc sau sunt egale cu concentrațiile maxim admisibile (CMA) stabilite în *Autorizația de emisie a poluanților în atmosferă de la surse fixe* se consideră ***emisii în limitele normativelor stabilite.***

10. Emisiile de poluanți în atmosferă de la sursele staționare care depășesc concentrațiile maxim admisibile stabilite în *Autorizația de emisie a poluanților în atmosferă de la surse fixe* se consideră ***emisii cu depășirea normativelor stabilite.***

11.Normativele (limitele) de emisie (ELA) a poluanților în atmosferă de la sursele staționare se stabilesc în *Autorizația de emisie a poluanților în atmosferă de la surse fixe*, eliberate de Agenția de Mediu.

12. Normativele de plată pentru emisiile poluanților în atmosferă de la sursele staționare se stabilesc în lei pentru o tonă convențională, în funcție de localități:

1. mun. Chișinău și mun. Bălți - 18 lei pentru o tonă convențională;
2. celelalte localități (inclusiv din UTA Găgăuzia) – 14,4 lei pentru o tonă

convențională.

13. Plata pentru emisiile poluanților în atmosferă de la sursele staționare **în limitele normativelor stabilite** se determină, pentru fiecare indice de poluare în parte, ca produsul dintre normativul plăţii (de la pct. 12) și cantitatea reală a poluantului emis, în tone convenționale.

Cantitatea reală a poluantului emis se determină, pentru fiecare poluant în parte, ca produsul dintre concentrația acestuia și perioada de timp în care a avut loc poluarea, obținîndu-se o valoare în „tone”.

Pentru a transforma această valoare din „tone” în „tone convenționale” este necesar de a înmulți cantitatea reală a poluantului emis la coeficientul de agresivitate stabilit pentru acest poluant expus în **Tabelul nr. 1**.

Astfel, formula de calculare a cuantumului plății pentru emisia unui tip de poluant în atmosferă de la sursele staționare în limitele normativelor stabilite este:

|  |
| --- |
| **Рi** = **N** × **Ai** × **Fri, (lei)**  **Formula 1.** |

*în care:*

Pi – cuantumul de plată al poluantului „i” determinat, în lei;

N – normativul plății poluantului conform localității, în lei (stabilit în pct. 12);

Ai – coeficientul de agresivitate pentru poluantul „i” emis în atmosferă, stabilit în Tabelul nr.1;

Fri – cantitatea reală a poluantului „i” determinat, în tone, după formula;

***Fri = Ci × T × 10-6, (tone)***

***Formula 1.1*.**

*în care:*

Ci – concentraţia poluantului „i” determinat, g/s;

T – perioada de timp a poluării, în secunde (s).

**Tabelul nr. 1**

**Coeficientul de agresivitate pentru unii poluanți emiși în aerul atmosferic**

|  |  |  |  |  |
| --- | --- | --- | --- | --- |
| **Substanța** | **Coeficientul de agresivitate** |  | **Substanța** | **Coeficientul de agresivitate** |
| Dioxid de azot | 25 | Substanțe în suspensie | 2 |
| Oxizi de azot | 20 | Pulbere carboniferă | 40 |
| Oxid de carbon | 1 | Praf de ciment | 45 |
| Anhidridă sulfuroasă | 22 | Praf de ghips, calcar | 25 |
| Hidrogen sulfurat | 54,8 | Aldehidă acetică | 100 |
| Acid sulfuric | 49 | Clor molecular | 89,4 |
| Amoniac | 25 | Oxizi de aluminiu | 100 |
| Hidrocarburi volatile cu greutate moleculară mică(vapori de combustibil lichid-benzină etc.) | 1,26 | Compuşi neorganici ai cromului hexavalent | 666,7 |
| Acetonă | 2,22 | Cobalt şi oxizii lui | 1000 |
| Fenol | 333 | Nichel şi oxizii lui | 1000 |
| 3,4-benz (a) piren | 1000000 | Oxid de zinc | 20 |
| Cianură de hidrogen | 282 | Oxid de arseniu | 333 |
| Fluorură de hidrogen | 200 | Butanol | 10 |
| Clorură de hidrogen | 5 | Butilacetat | 10 |
| Compuşi gazoşi ai fluorului | 200 | Baze | 100 |
| Dioxid de siliciu | 50 | Sulfat de fier | 143 |
| Funingine fără impurităţi | 20 | Izopren | 25 |
| Oxizii de sodiu, magneziu, potasiu, calciu, fier, stronţiu, molibden, volfram, bismut | 15,1 | Xilol | 5 |
| Praf de lemn | 10 | Ozon | 33,3 |
| Pentaoxid de vanadiu | 500 | Staniu | 50 |
| Mangan şi oxizii lui | 1000 | Solvent-naftă | 5 |
| Compuşi neorganici de mercur și plumb | 3333,3 | Stiren | 500 |
| Cadmiu şi compuşii acestuia | 3333,3 | Aerosol de sudură | 2 |
| Cupru şi compuşii acestuia | 1000 | Toluol | 1,67 |
| Hexaclorbenzen | 76,2 | White-spirit | 1 |
| PCB | 1000 | Formaldehidă | 333 |
| Fluoruri solubile | 100 | Fluoruri insolubile | 33,3 |
| Etilcelozolf | 1,43 |  |  |

Pentru substanţele care lipsesc din Tabelul nr. 1, coeficientul de agresivitate este egal cu \_\_\_\_\_\_\_\_\_\_\_1\_\_\_\_\_\_\_\_\_\_\_\_\_

                CMA medie în 24 de ore.

14. Plata pentru emisiile de poluanţi în atmosferă de la sursele staţionare **care depășesc limitele normativelor stabilite** (normativele ELA) se determină, pentru fiecare indice de poluare în parte, ca sumă a produsului dintre normativul plăţii (de la pct. 12) și normativul ELA de poluanți (stabilit în *Autorizația de emisie a poluanţilor în atmosferă de la surse fixe*) în tone convenţionale și a produsului dintre normativul plății înmulțit la 5 și cantitatea reală a poluanților emiși ce depășește normativele stabilite.

Formula de calculare a plăţii este următoarea:

|  |
| --- |
| **Pi = N x Ai x [Fni** + **(Fri** - **Fni) x 5], lei**  **Formula 2.** |

*în care:*

Pi – cuantumul de plată al poluantului „i”, determinat în lei;

N – normativul plăţii poluantului conform localităţii, în lei (stabilit în pct. 12);

Ai – coeficientul de agresivitate pentru poluantul „i” (stabilit în Tabelul nr.1);

Fni - cantitatea normativă a poluantului „i” determinat, în tone, calculată după formula:

**Fni = Cni x T x 10-6, în tone**

***Formula 2.1.***

*în care:*

Cni- concentraţia normativă a poluantului „i” determinat, g/s;

T - perioada de timp a poluării, în secunde (s)

Fri - cantitatea reală a poluantului  „i” determinat, în tone, calculată după formula:

**Fri = Cri x T x 10-6, în tone**

***Formula 2.2.***

*în care:*

Cri- concentraţia reală a poluantului „i” determinat, g/s;

T - perioada de timp a poluării, în secunde (s),

5 - coeficientul de multiplicare a normativului plăţii.

**Secțiunea 2.**

**Calculul plății pentru poluare în rezultatul deversărilor de poluanți cu apele uzate**

15. *Plata pentru deversările de poluanți cu apele uzate* se percepe de la subiecții menționați la art. 9 al Legii nr. 1540/1998 privind plata pentru poluare, care admit deversări de poluanți:

1) cu apele uzate în resursele de apă și sistemele de canalizare în limitele normativelor stabilite și cu depășirea normativelor stabilite;

2) cu ape uzate în rezervoare-receptoare, cîmpuri de filtrație, colectoarele canalelor de scurgere pentru must de dejecții animaliere;

3) cu evacuările de apă uzată din obiectivele acvatice piscicole și cu scurgerile din averse de pe teritoriul întreprinderilor (ape meteorice).

16. Se consideră deversări de poluanți cu apele uzate, cele care sunt evacuate în resursele de apă, în sistemele de canalizare, în canalele de desecare a terenurilor agricole şi alte obiecte, în rezervoarele-receptoare, în cîmpurile de filtraţie, în acumulatoarele de dejecţii animaliere ale complexelor zootehnice şi altele.

17. *Deversările de poluanți cu apele uzate în resursele de apă și în sistemele de canalizare* care nu depășesc sau sunt egale cu concentrațiile maxim admisibile de poluanți se consideră *deversări de poluanți cu ape uzate în resursele de apă și sistemele de canalizare* ***în limitele normativelor stabilite.***

18. Deversările de poluanți cu apele uzate în resursele de apă și în sistemele de canalizare care depășesc valorile-limită admisibile de deversări (DLA) şi concentrațiile maxim admisibile (CMA) de poluanți se consideră *deversări de poluanți cu ape uzate în resursele de apă și în sistemele de canalizare* ***cu depășirea normativelor stabilite.***

19.Valorile concentrațiilor maxim admisibile (CMA) ale substanțelor poluante cu apele uzate evacuate în sistemul de canalizare sunt stabilite pentru fiecare subiect în parte de către operatori, reieșind din prevederile Regulamentului privind cerințele de colectare, epurare şi deversare a apelor uzate în sistemul de canalizare şi/sau în emisaruri pentru localităţile urbane şi rurale, aprobat prin Hotărîrea Guvernului nr. 950 din 25 noiembrie 2013.

20.Valorile-limită admisibile de deversări (DLA) de poluanțicuapele uzate evacuate în resursele de apă sunt stabilite în *Autorizațiile de mediu pentru folosinţa specială a apei*, eliberate de Agenția de Mediu.

21. Pentru subiecții care efectuează deversări de poluanți cu apele uzate în resursele de apă (rîuri, lacuri, orizonturi acvifere subterane), plata se stabileşte în conformitate normativele DLA și indicii de poluare, introduși în documentația de proiect a instalațiilor de epurare. Lista acestor indici şi normativele DLA de poluanți se aprobă de către Agenția de Mediu la prezentarea de către serviciile de exploatare a instalațiilor de epurare (operatori).

22. Normativele de plată (N) pentru deversările de poluanți cu ape uzate se stabilesc în lei pentru o tonă convențională, în funcție de localități:

1. mun. Chișinău și mun. Bălți - 234 lei pentru o tonă convențională;

2) celelalte localități (inclusiv din UTA Găgăuzia) – 198 lei pentru o tonă convențională.

23. Plata pentru deversările de poluanţi cu apele uzate în resursele de apă și sisteme de canalizare ***în limitele normativelor stabilite*** se determină pentru fiecare indice de poluare în parte, ca produsul între normativul plăţii (stabilit în pct. 22) şi masa reală a poluanţilor, calculată în tone convenționale. Pentru a afla masa reală a poluanților în tone convenționale este necesar de a înmulți masa reală a poluanților în tone la coeficientul de agresivitate (A) pentru poluanții respectivi stabilit în **Tabelul nr. 2**.

Formula de calculare a plății este următoarea:

|  |
| --- |
| **P = N [(Mr(1) A1) +(Mr(2) A2) + ... +(Mr(i) Ai) ]**  **Formula 3.** |

*în care:*

P - valoarea totală a plăţii pentru poluare, lei;

N - normativul de plată pentru deversarea poluanţilor cu ape uzate pentru 1t convenţională, (vezi pct. 22), lei;

Ai- coeficientul de agresivitate pentru poluantul „i” deversat cu apele uzate, stabilit în Tabelul nr. 2;

Mr(i) - masa reală a poluantului „i”, în tone.

Masa reală a poluantului în tone se determină pentru fiecare poluant deversat în parte, după formula:

**Mr(i) = Vr x Cr(i) x 10-6 (tone)**

***Formula 3.1.***

**Vr = Qr x T**

***Formula 3.2.***

*în care:*

Vr – volumul real al apelor uzate deversate, ml;

Qr – debitul de apă real, ml/h

Cr(i) – concentrația reală a poluantului „i”, mg/l (g/ml) (se folosesc valorile medii ale concentrațiilor reale ale poluanților după rezultatele controlului de laborator pe parcursul unui an);

T – perioada de timp a poluării, h;

Volumele de ape uzate pot fi apreciate şi după alte metode cunoscute (volumetric, prin evidenţa iniţială după formele statistice nr. 11, nr. 12 şi altele).

**Tabelul nr. 2**

**Coeficientul de agresivitate**

**pentru unii poluanţi deversaţi cu apele uzate în resursele de apă**

**și în sistemele de canalizare**

|  |  |  |  |  |
| --- | --- | --- | --- | --- |
| **Substanța** | **Coeficientul de agresivitate** |  | **Substanţa** | **Coeficientul de agresivitate** |
| CBO complet | 0,33 | Substanţe în suspensie | 0,33 |
| Sulfaţi | 0,01 | Cloruri | 0,003 |
| Azotul sărurilor de amoniu | 2,56 | Detergenţi | 10 |
| Produse petroliere | 20 | Fenoli | 1000 |
| Fier | 10 | Cupru | 100 |
| Zinc | 100 | Nichel | 100 |
| Crom trivalent | 200 | Plumb | 10 |
| Cadmiu | 200 | Cobalt | 100 |
| Bismut trivalent | 2 | Arseniu | 20 |
| Mercur | 2000 | Formaldehidă | 100 |
| Cianuri | 20 | Lipide | 20 |
| Nitraţi | 0,1 | Nitriţi | 50 |
| Amoniac | 20 | Crom hexavalent | 50 |
| Fosfaţi | 5 |  |  |

Pentru substanţele care lipsesc din Tabelul nr. 2, coeficientul de agresivitate este egal cu \_\_\_\_\_\_\_\_\_\_\_\_\_1\_\_\_\_\_\_\_\_\_\_\_\_\_\_\_\_

    CMA în obiectivele acvatice piscicole.

24.Plata pentru deversările  poluanților cu apele uzate în resursele de apă și în sistemele de canalizare, ***care depăşesc normativele stabilite***, se determină pentru fiecare indice de poluare în parte, ca suma produsului dintre normativul plăţii (stabilit în pct. 22) şi masa normativă a poluanţilor, în tone convenţionale şi a produsului dintre normativul plăţii, mărimea depăşirii masei reale a poluanţilor asupra celei normative, în tone convenţionale şi coeficientul de multiplicitate a depăşirii reale a concentraţiei faţă de cea normativă. Pentru a afla masa reală a poluanților în tone convenționale este necesar de a înmulți masa reală a poluanților în tone la coeficientul de agresivitate (A) pentru poluanții respectivi stabilit în Tabelul nr. 2.

Formula de calcul a plății este următoarea:

|  |
| --- |
| **P =N x {A1 x [Mn(1)+(Mr(1) - Mn(1)) x K1] +….+ Ai x [Mn(i)+(Mr(i) - Mn(i)) x Ki]}, lei**  **Formula 4.** |

*în care:*

P - valoarea totală a plăţii pentru poluare, lei;

N - normativul de plată pentru deversarea poluanților cu ape uzate pentru 1t convențională (stabilit în pct. 22 în funcție de localitate), lei;

A(i)- coeficientul de agresivitate pentru poluantul (i) deversat cu apele uzate (stabilit în Tabelul nr. 2);

Mn(i) - masa normativă a poluantului (i), în tone (calculată după formula 4.1 și 4.2)

Mr(i) - masa reală a poluantului (i), în tone (calculată după formula 4.3 și 4.4.)

Ki - coeficient de multiplicitate, ce reprezintă depăşirea concentraţiei reale a poluantului „i” asupra concentrației normative a poluantului „i” (calculat după formula 4.5.).

**Masa normativă** a poluantului în tone se determină pentru fiecare poluant în parte ca produsul dintre volumul normativ de ape uzate şi concentraţiile normative în perioada respectivă de timp, după formula:

**Mn=Vn x Cn x 10-6 (tone)**

***Formula 4.1.***

**Vn = Qn x T**

***Formula 4.2.***

*în care:*

Vn - volumul normativ de ape uzate, ml;

Qn – debitul normativ al apelor uzate deversate, ml/h;

Cn(i) – concentrația normativă a poluantului „i”, mg/l (g/ml) (se folosesc valorile CMA în cazul deversărilor de poluanți cu ape uzate în sistemele de canalizare și valorile DLA în cazul deversărilor de poluanți cu ape uzate în resursele de apă);

T – perioada de calcul, h

**Masa reală** a poluantului, în tone se determină pentru fiecare poluant deversat în parte, ca produsul dintre volumul real de ape uzate şi concentraţiile reale în perioada respectivă de timp, după formula:

**Mr(i) = Vr x Cr(i) x 10-6 (tone)**

***Formula 4.3*.**

**Vr = Qr x T**

***Formula 4.4.***

*în care:*

Vr - volumul real de ape uzate, ml;

Qr – debitul real al apelor uzate deversate, ml/h;

Cr(i) – concentrația reală a poluantului „i”, mg/l (g/ml) (se folosesc valorile medii ale concentrațiilor reale ale poluanților după rezultatele controlului de laborator, acreditat în domeniu, pe parcursul unui an);

T – perioada de timp a poluării, h.

Volumele de ape uzate pot fi apreciate şi după alte metode cunoscute (volumetric, prin evidenţa iniţială după formele statistice  nr. 11, nr. 12 şi altele).

***Coeficientului de multiplicare*** (K) se determină ca raport dintre valoarea medie a concentrației reale a poluantului „i” după rezultatele controlului de laborator din perioada dării de seamă (pe parcursul unui an) și valoarea concentrației normative a poluantului „i”, conform CMA sau DLA, după următoarea formulă:

**K = Cr(i) / Cn(i)**

***Formula 4.5.***

În cazurile cînd „Mr” ca valoare absolută este mai mică ca „Mn”, dar au fost depistate concentraţii sporite de poluanţi, ce au afectat calitatea resurselor de apă, la calcularea „Mn” se va folosi volumul real al apelor uzate evacuate şi concentraţiile normative de poluanţi.

25.*Plata pentru deversările de poluanţi cu apele uzate în rezervoare-receptoare*, *cîmpuri de filtraţie, colectoarele canalelor de scurgere pentru must de dejecţii animaliere* fără evacuarea acestora în resursele de apă este percepută de la subiecții care admit asemenea deversări pentru întreg volumul evacuărilor de apă.

26. Plata pentru deversările de poluanţi cu apele uzateîn rezervoare-receptoare şi pe cîmpuri de filtraţie se determină ca produs între normativul plăţii şi volumul deversărilor reale de ape uzate, după formula:

|  |
| --- |
| **Р = N × Vr, lei**  **Formula 5.** |

*în care:*

P – cuantumul de plată pentru deversările de poluanţi în rezervoare-receptoare, cîmpuri de filtraţie, colectoarele canalelor de scurgere pentru must de dejecţii animaliere, în lei;

N – normativul plăţii, în lei/m3;

Vr – volumul real al evacuărilor/deversărilor de ape uzate pe parcursul unui an, în m3.

Normativul plății (N) pentrudeversările de poluanţi cu apele uzate în rezervoare-receptoare și cîmpuri de filtraţie se calculează ca produs al valorii stabilite pentru o unitate convențională (50 de lei - stabilită în Codul Contravențional al Republicii Moldova sau Codul Penal al Republicii Moldova) și coeficientul **0,06.**

Normativul plății (N) pentrudeversările de poluanţi cu apele uzate în colectoarele canalelor de scurgere pentru must de dejecţii animaliere se calculează ca produs al valorii stabilite pentru o unitate convențională (50 de lei - stabilită în Codul Contravențional al Republicii Moldova sau Codul Penal al Republicii Moldova) și coeficienții menționați în **Tabelul nr. 3** în funcție de activitatea subiectului.

**Tabelul nr. 3**

**Normativele şi modul de calcul ale plăţii pentru deversările   
de poluanţi cu apele uzate în colectoarele pentru must de dejecţii   
animaliere, unități convenționale pentru 1 m3**

|  |  |  |
| --- | --- | --- |
| **Subiecții care admit deversări** | **unități convenționale pentru 1 m3;**  **(în colectoarele cu ecran de protecție - impermeabilizate)** | **unități convenționale pentru 1 m3;**  **(în colectoarele fără ecran de protecție - neimpermeabilizate)** |
| Complexe şi ferme pentru creşterea porcinelor | 0,024 | 0,051 |
| Complexe şi ferme pentru creşterea bovinelor | 0,006 | 0,012 |
| Întreprinderi avicole | 0,003 | 0,006 |

27.*Plata pentru evacuările de apă uzată din obiectivele acvatice piscicole* şi pentru scurgerile din averse de pe teritoriul întreprinderilor (ape meteorice) este percepută numai de la subiecții care admit depăşirea masei de poluanţi în apele uzate, în raport cu normativele stabilite.

28. Plata pentru evacuările de apă din obiectivele acvatice piscicole şi pentru scurgerile din averse (ape meteorice) de pe teritoriul întreprinderilor se determină ca produs între normativul plăţii înmulțit la 5 şi mărimea depăşirii masei reale a poluanţilor asupra celei normative, în tone convenţionale.

 Formula de calcul a plății este următoarea:

|  |
| --- |
| **Р = 5 × N × [(Mr(1) – Mn(1)) × A1 +..... +(Mr(i) – Mn(i)) × Ai], lei**  **Formula 6.** |

*în care:*

P - cuantumul de plată pentru evacuările de apă uzată din obiectivele acvatice piscicole şi pentru scurgerile din averse de pe teritoriul întreprinderilor (apele meteorice), lei;

5 – coeficientul de multiplicare;

N  - normativul de plată  pentru deversarea a 1t convenţională de poluanţi (vezi pct. 22), lei;

Mn(i) - masa normativă a poluantului „i”, în tone (calculată conform formulei 6.1);

Mr(i)  - masa reală a poluantului „i”, în tone;

Ai - coeficientul de agresivitate pentru poluantul „i” deversat cu apele uzate, stabilit în Tabelul nr. 2.

Masa normativă M(n) a poluantului „i” se determină după formula:

**Мn(i) = Vn × Cn(i) × 10-6**

***Formula 6.1***

*în care:*

Vn - Volumul normativ de ape uzate, în ml;

Cn – concentraţia normativă a poluantului „i” în apele uzate mg/l (g/ml)

Volumul normativ de ape uzate la rîndul său se determină după formula:

**Vn = Qn × T**

***Formula 6.2***

*în care:*

Qn – debitele de ape uzate normative, ml/h

T – perioada de calcul, h.

Masa reală Mr a poluantului „i” se determină după formula:

**Мr(i) = Vr × Cr(i) × 10-6**

***Formula 6.3***

*în care:*

Vr - Volumul real de ape uzate, în ml

Cr(i) – concentraţia reală a poluantului „i” în apele uzate, mg/l (g/ ml)

Volumul real Vr de ape uzate la rîndul său se determină după formula:

**Vr = Qr × T**

***Formula 6.4***

*în care:*

Qr – debitele de ape uzate reale, ml/h

T – perioada de calcul, h.

În cazul deversărilor cu scurgerile din averse (ape meteorice) de pe teritoriul întreprinderilor volumul apelor meteorice colectate de pe teritoriul întreprinderilor se determină după formula:

**V = 10 × h × Y × F,\_**

***Formula 6.5***

\_\_\_ *în care:*

h – stratul depunerilor atmosferice în mm timp de 1 an (se face o medie pentru perioada caldă a anului și o medie pentru perioada rece). Se vor utiliza informaţiile Serviciului Hidrometeorologic de Stat, care se obligă să le facă publice pe site. Pentru perioada de raportare a anului se va folosi cantitatea apelor nivale (rezultate în ur,ma topirii zăpezii) sau resursele de apă conţinute în stratul de zăpadă la începutul perioadei de topire.

Y – coeficient de scurgere a apelor meteorice și nivale în funcţie de caracterul suprafeţei terestre de formare a scurgerilor. Coeficientul scurgerilor nivale are valoarea de circa 0,5-0,7. Pentru apele de ploaie coeficientul de scurgere se va determina ca valoarea medie ponderată pentru întreaga suprafaţă de colectare a apelor averse din considerentele valorilor medii pentru terenurile caracteristice:

terenuri asfaltate – 0,8 - 0,95;

terenuri acoperite cu pietriş – 0,3;

terenuri nepavate – 0,2;

terenuri înverzite – 0,1.

F – suprafața de calcul a scurgerilor, ha

În cazurile lipsei controlului de laborator şi a normelor DLA pentru deversarea apelor meteorice, valorile concentraţiilor poluanţilor pentru calculul plăţii se stabilesc la nivelul celor maximal posibile potrivit investigaţiilor respective de ramură, după cum urmează:

1) materii în suspensie – 500 - 2000 g/ml;

2) produse petroliere – 30 - 70 g/ml;

La calcularea plăţii pentru evacuările de apă uzată din obiectivele acvatice piscicole, volumul apelor evacuate se determină conform regimului de exploatare stabilit în paşaportul tehnic (fișa tehnică) al acumulării pentru anii cu probabilitatea de 75% sau în alte documente ce confirmă caracteristicile tehnice ale acumulărilor de apă.

Mărimea plăţii se va calcula pentru deversările următorilor poluanţi: materii în suspensie, CBO, azot amoniacal, fosfaţi, caliu și alți poluanți.

28. Plata pentru deversarea apelor pentru schimb de căldură se calculează potrivit normativelor plăţii menționate în pct. 22 şi în conformitate cu Baza metodică a calculului sporurilor admisibile de concentraţii la deversarea apelor pentru schimb de căldură a Centralei Termo-Electrice Moldoveneşti.

**Secțiunea 3.**

**Calculul plății pentru poluare de la depozitarea deșeurilor**

29. Plata pentru poluare în cazul depozitării deșeurilor se percepe de la persoanele fizice și juridice care desfășoară activitate de întreprinzător, utilizatori de terenuri pentru depozitarea deșeurilor valorificabile și operatori ai depozitelor de deșeuri și se aplică în cazul depozitării deșeurilor în amplasamente autorizate (depozite de deșeuri).

30. Prevederile prezentei Instrucțiuni se aplica oricărui depozit, definit conform art. 2 pct. 8) din Legea nr. 209 din 29 iulie 2016 privind deșeurile și nu se aplică următoarelor activități:

1) împrăștierea pe sol, în scopul ameliorării calităţii sau fertilizării, a nămolurilor de la staţiile orășenești de epurare, a nămolurilor de dragare sau a altor tipuri de nămoluri similare;

2) folosirea unor deșeuri inerte la lucrări de reamenajare/restaurare, umplere sau pentru construcţii în depozite de deșeuri;

3) depunerea nămolurilor de dragare, nepericuloase, în lungul apelor din care au fost extrase sau în albia râurilor;

4) depozitarea solului necontaminat sau a deșeurilor inerte rezultate în urma activităţilor de prospectare și extracţie, tratării și stocării resurselor minerale, cat și cele din exploatarea carierelor.

31. Depozitarea deșeurilor se efectuează conform prevederilor art. 16 al Legii nr. 209 din 29 iulie 2016 privind deșeurile, iar depozitele de deșeuri se clasifică, în funcție de natura deșeurilor, în următoarele categorii:

1) depozite de deşeuri periculoase;

2) depozite de deşeuri nepericuloase;

3) depozite de deşeuri inerte.

32. În contextul prezentei Instrucţiuni sunt utilizate următoarele noţiuni:

1) operator - persoanele fizice sau juridice care sunt responsabile pentru depozitele de deșeuri în conformitate cu prevederile Legii privind deșeurile nr. 209 din 29.07.2016;

2) deșeuri nepericuloase - orice deșeuri care nu prezintă una sau mai multe din proprietăţile periculoase enumerate în anexa nr. 3 a Legii nr. 209 din 29 iulie 2016 privind deșeurile;

3) deșeuri periculoase – orice deșeuri care prezintă una sau mai multe din proprietățile periculoase specificate în anexa nr. 3 la Legea nr. 209 din 29 iulie 2016 privind deșeurile;

4) deşeuri inerte - deşeurile care nu sunt supuse unor transformări fizice, chimice sau biologice semnificative.

Deşeurile inerte nu se dizolvă, nu ard şi nu reacţionează chimic în nici un alt mod, nu sunt biodegradabile şi nu au efecte negative asupra altor materiale cu care vin în contact astfel încât să polueze mediul sau să dăuneze sănătăţii umane. Conţinutul total în levigat şi agenţi poluanţi ai deşeurilor şi ecotoxicitatea levigatului trebuie să aibă valori nesemnificative şi, în mod special, să nu pună în pericol calitatea apei de suprafaţă şi/sau a apelor subterane.

În depozitele de deșeuri nepericuloase este permisă depozitarea următoarelor deșeuri:

1) deșeuri municipale;

2) deșeuri nepericuloase de orice altă origine, care satisfac criteriile de acceptare a deșeurilor la depozitul pentru deșeuri nepericuloase;

3) deșeuri periculoase stabile, nereactive, cum sunt cele solidificate, vitrificate, care la levigare au o comportare echivalentă cu cele prevăzute la subpct. 2) și care satisfac criteriile relevante de acceptare; aceste deșeuri periculoase nu se depozitează în celule destinate deșeurilor biodegradabile nepericuloase, ci în celule separate.

33. Producătorii şi deţinătorii de deşeuri, persoane juridice, indiferent de genul de activitate, tipul de proprietate şi forma juridică de organizare, de sursa de finanţare, inclusiv autorităţile publice de apărare, ordine publică şi siguranţă naţională, sînt obligaţi să încadreze fiecare tip de deşeu generat din propria activitate în codurile din *Lista deşeurilor* aprobată prin Hotărîrea Guvernului nr. 99 din 30 aprilie 2018, ținînd cont de proprietățile deșeurilor care fac ca acestea să fie periculoase, specificate în anexa nr. 3 la Legea nr. 209 din 29 iulie 2016 privind deșeurile.

În caz de incertitudine de clasificare a deșeului, încadrarea acestuia se realizează de către Agenția de Mediu, conform prevederilor Hotărîrii Guvernului nr. 501 din 29 mai 2018 pentru aprobarea *Instrucțiunii cu privire la ținerea evidenței și transmiterea datelor și informațiilor despre deșeuri și gestionarea acestora*.

Depozitarea deşeurilor în amplasamente autorizate este permisă doar în cazul deţinerii *Autorizaţiei de mediu pentru gestionarea deşeurilor*, eliberată în conformitate cu prevederile art. 25 al Legii nr. 209 din 29 iulie 2016 privind deșeurile.

34. Conform prevederilor art. 27 alin. (1) al Legii nr. 209 din 29 iulie 2016 privind deșeurile sînt scutite de îndeplinirea cerinţelor de autorizare a activităţilor de eliminare (prin depozitarea) a deșeurilor, unităţile și întreprinderile care efectuează eliminarea propriilor deșeuri nepericuloase la locurile de producere fără să afecteze sănătatea populației sau calitatea mediului.

Scutirile menționate la pct. 34 se aplică numai în cazul în care (art. 27 alin. (2) din Legea nr. 209/2016 privind deșeurile):

1) unitățile și întreprinderile au obţinut deja, pentru alt profil de activitate decît valorificarea sau eliminarea deșeurilor, autorizația de mediu în conformitate cu prevederile legislației în domeniul protecției mediului și dacă în aceasta se specifică tipurile şi cantitățile de deșeuri, precum şi condițiile impuse în vederea desfășurării activităților legate de aceste deșeuri;

2) tipurile, cantitățile de deșeuri şi metodele de valorificare sau eliminare a acestora respectă prevederile art. 4 din Legea nr. 209/2016 privind deșeurile;

3) operațiunile de eliminare menționate la art. 27 alin. (1) lit. a) din Legea nr. 209/2016 privind deșeurile iau în considerare cele mai bune tehnici disponibile.

Totodată, derogarea pentru autorizare nu scutește subiecții impunerii plăților pentru poluarea mediului de la achitarea acesteia.

35. Plata pentru depozitarea deșeurilor în amplasamente autorizate (depozite de deșeuri) se determină ca produs între normativul plăţii şi masa, în tone, a deșeurilor depozitate pe parcursul unui an.

Formula de calcul a plății este următoarea:

|  |
| --- |
| **P = N x Fr (în tone), lei**  **Formula 7.** |

*în care:*

P – cuantumul de plată pentru depozitarea deșeurilor, în lei;

N – normativul plăţii pe categorii de deșeuri, în lei/tonă (stabilit conform Tabelului nr. 4);

Fr - cantitatea reală a deșeurilor depozitate, în tone.

Normativul plății se determină ca produs al valorii stabilită pentru o unitate convențională (în Codul Contravențional sau Codul Penal), care constituie 50 lei și al coeficientului stabilit în Tabelul nr. 4 în funcție de gradul de periculozitate la care se clasifică deșeurile respective.

**Tabelul nr. 4**

**Normativul plăţii**

**la depozitarea deșeurilor în amplasamente autorizate**

**în funcție de gradul de periculozitate**

|  |  |
| --- | --- |
| **Deșeuri** | **unități convenționale**  **pentru 1 t**  **la depozitarea deşeurilor în amplasamente autorizate (depozite de deşeuri)** |
| Periculoase\* | de la 1 la 20 (în funcție de periculozitate) |
| Nepericuloase, inerte | 0,06 |

**\***Gradul de periculozitate se va determina ținînd cont de proprietățile deșeurilor, specificate în anexa nr. 3 la Legea nr. 209 din 29 iulie 2016 privind deșeurile, care fac ca acestea să fie periculoase.

**Secțiunea 4.**

**Modul de achitare a plăților pentru poluare**

  36. Subiecții impunerii plăților pentru poluarea mediului menționate la pct. 3 sînt obligați să calculeze de sine stătător aceste plăți și să le achite în bugetul de stat, anual pînă la data de 25 a lunii februarie a anului următor de gestiune.

Plățile se achită la contul special IBAN destinat pentru plățile pentru poluarea mediului. Pentru a identifica codul IBAN, subiectul impunerii accesează pagina web a Ministerului Finanțelor (<http://mf.gov.md>) accesează „Codul IBAN - încasări”. În fereastra deschisă se introduce anul în care se fac achitările, Codul clasificației economice stabilit pentru plățile pentru poluarea mediului (*se selectează 114535 – Plăți pentru poluarea mediului în limitele/cu depășirea normativelor stabilite*), se selectează raionul și localitatea unde subiectul are adresa juridică și apoi accesează „*Afișeză codul IBAN*”. La codul IBAN generat subiectul impunerii asigură plata sumelor calculate prin orice metode de achitare accesibile.